Metodologia proiectării curriculum-ului
Proiectarea pedagogică este activitatea care anticipează realizarea obiectivelor, conţinuturilor, metodelor şi a evaluării într-un context organizat specific procesului de învăţământ. Este un proces deliberativ de fixare mentală a paşilor ce vor fi  parcurşi în realizarea instrucţiei şi educaţiei
În funcţie de concepţia didactică promovată, există două modele de proiectare aflate în opoziţie: modelul tradiţional (întreţinut de didactica premodernă, tradiţionalistă)– modelul curricular (promovat de didactica postmodernă).

Există două ipostaze ale proiectării:
proiectare globală (existentă în planuri de învăţământ şi programe şcolare);
proiectare eşalonată (raportată la diferite planuri temporale: an şcolar, semestru/modul, sǎptǎmânǎ/lecţie/activitate).
     Proiectarea anuală şi semestrială/pe module – se realizează pe baza programei şcolare şi pe baza programei grǎdiniţǎ care indică domeniile de dezvoltare, dimensiunile dezvoltării şi comportamentele pe care preşcolarii trebuie să le manifeste până la sfârşitul perioadei preşcolare. Planificarea anuală/calendaristică/secvenţialǎ oferă o imagine de ansamblu asupra modului în care este concepută desfăşurarea procesului didactic la o disciplină, pe parcursul anului. Se lecturează, analizează programa şcolară (lectură personalizată). 
	
	
   Proiectarea unei activităţi – reprezintă determinarea secvenţelor instrucţionale ce se derulează în timpul unei activităţi. Denumiri: proiect de lecţie, plan de lecţie, proiect pedagogic,”design educaţional”.
Orice cadru didactic bine intenţionat ar trebui să-şi pună întotdeauna urmatoarea întrebare: Cum aş putea face ca activităţile  didactice pe care le desfăşor să fie mereu eficiente? Răspuns: să se apeleze la o metoda raţională de pregătire a activităţilor didactice pentru a preîntâmpina hazardul total şi improvizaţia. Talentul în materie de pedagogie poate fi suplinit (nu total) prin metodă.
În contextul actualei reforme curriculare, libertatea şi responsabilitatea cadrului didactic în conceperea şi organizarea activităţilor instructiv-educative sunt mult amplificate,având în vedere faptul că actualele programme sunt centrate pe obiective /competenţe/cunoştinţe, abilităţi, atitudini, comportamente  şi nu pe conţinuturi. Activitatea didactică trebuie să fie un act de creaţie şi nu un şir neîntrerupt de operaţii şablon. Nu se poate programa totul; trebuie lăsat suficient loc spontaneităţii şi creativităţii. 
Proiectarea didactică a activităţilor/lecţiilor se află în interdependenţă cu activităţile de realizare, evaluare şi reglare a acesteia.
Intrebările la care răspund proiectarea, realizarea, evaluarea şi reglarea instruirii :

	Acţiunea pedagogică
	Întrebări la care răspunde
	Demersurile care trebuie realizate de cătrecadrul didactic

	






Proiectare
	Ce se urmăreşte ?
	Formularea obiectivelor operaţionale ale activităţii didactice.

	
	În ce condiţii :unde, când, încâttimp ?
	Analiza caracteristicilor mediului educaţional, a restricţiilor existente şi stabilirea timpului de instruire.

	
	În ce condiţii : cu cine, pentru cine ?
	Analiza resurselor psihologice ale elevilor :nivelul motivaţional, nivelul potenţialului intelectual.

	
	Cu ce se vor realiza cele propuse ?
	Analiza resurselor materiale existente şi stabilirea resurselor ce pot fi confecţionate de cadrul didactic.

	
	Cum se va proceda ?
	Elaborarea strategiei de instruire centrată peobiectivele operaţionale şi pe conţinuturi.

	
	Cum se va şti că s-aurealizat cele propuse ?
	Conceperea de probe de evaluare centrate pe obiectivele operaţionale.

	Realizare
	Cum s-a procedat ?
	Realizarea unei retrospective critice şi autocritice a modului de derularea activităţii instructiv-educative.

	Evaluare
	Ce rezultate s-au obţinut ?
	Administrarea probelor de evaluare proiectate, analiza răspunsurilor şi a rezultatelor şi stabilirea măsurii în care au fost atinse obiectivele operaţionale.

	Reglare
	Ce trebuie făcut în continuare ?
	Imaginarea şi elaborarea unor strategii de instruire ameliorative (eventual a unor programe de recuperare, de dezvoltare etc.).




